**Technická špecifikácia predmetu zákazky**

**Veľkoplošný pútač a stála tabula**

Grafický návrh musí byť v zmysle MANUÁLU PRE INFORMOVANIE A KOMUNIKÁCIU pre prijímateľov Operačný program IROP 2014 – 2020 (v.1.8 platná od 1.3.2022 alebo neskôr po tomto dátume)

<https://www.mirri.gov.sk/mpsr/irop-programove-obdobie-2014-2020/programove-dokumenty-irop/publicita/manual-pre-informovanie-a-komunikaciu-irop-verzia-1-8/>

a tiež v súlade s príslušným Dizajn manuálom IROP:

<https://www.sfrb.sk/wp-content/uploads/2021/05/Dizajn-manual-irop-2014-2020.pdf>

Súčasťou tejto časti zákazky sú:

**Veľkoplošný pútač (dočasný):** určený na použitie v exteriéri, odolný voči poveternostným vplyvom, tvarovo stály, sendvičová doska – plasto-hliník, orientácia na šírku; tlač plnofarebná, stálofarebná, odolná voči UV žiareniu, priamo na dosku; životnosť materiálu a tlače 24 mesiacov, kovová konštrukcia na osadenie pútača vo voľnom priestore podľa pokynov obstarávateľa v mieste realizácie projektu.

*Predpokladaný počet ks: 15*

**Stála tabuľa:** určená na použitie v exteriéri (vodeodolná, mrazuvzdorná, odolná voči UV žiareniu), materiál kov/plast s trvalou jednostrannou plnofarebnou potlačou do exteriéru, musí byť inštalovaná najmenej po dobu 5 rokov, možnosť uchytenia na stavebnom objekte v mieste realizácie projektu podľa pokynov objednávateľa použitím nekorodujúcich pomocných materiálov.

*Predpokladaný počet ks: 36*

Cena musí obsahovať všetky náklady súvisiace s obstarávaním, t.j. najmä náklady na výrobu, prepravu, inštaláciu dočasného pútača aj trvalej tabule: grafický návrh, grafické spracovanie, tlač a konečné doručenie na miesto dodania určené objednávateľom ako aj výdavky spojené s osadením trvalej tabule aj dočasného pútača a všetky ostatné súvisiace náklady. Grafický návrh musí byť písomne odsúhlasený pred zadaním do tlače zo strany objednávateľa.

**Text, ktorý bude potrebné doplniť na tabule (názov projektu, suma a pod.) bude zaslaný dodávateľovi až v rámci odoslania objednávky/výzvy na plnenie.**

Technické požiadavky na výrobu:

**1.2.1 – Informačná tabuľa (dočasný pútač):**

Minimálne rozmery pútača sú 2500 x 1500 mm. Na pútači musia byť uvedené nasledovné informácie, pričom spolu budú zaberať prinajmenšom 25 % plochy pútača:

* názov projektu;
* hlavný cieľ projektu s odkazom: „Cieľ projektu:“;
* rozšírené logo EÚ pre IROP pričom sa použije verzia s pomenovaným fondom, z ktorého je projekt spolufinancovaný.
* logo RO s odkazom: „Riadiaci orgán“ a/alebo logo sprostredkovateľského orgánu s odkazom „Sprostredkovateľský orgán“.

**Pútač môže obsahovať:**

- text vysvetľujúci spoluúčasť EÚ: „Projekt je spolufinancovaný Európskou úniou“;

- druh projektu (veľký alebo národný projekt);

- informácie súvisiace s IROP: odkaz na webovú stránku; - názov prijímateľa s odkazom: „Prijímateľ:“;

- dátum začatia a ukončenia projektu zo Zmluvy o dielo (vo formáte mm/rrrr – mm/rrrr);

- stručnú textovú charakteristiku predmetu realizovaného projektu;

**1.2.2 - Stála tabuľa (pamätná tabuľa):**

Stála tabuľa musí byť navrhnutá tak, aby nenarušila ráz a charakter objektu s ohľadom predovšetkým na historické a stavebné prvky v jej okolí. Stála tabuľa musí mať rozmer minimálne 300 x 400 mm (alebo 400 x 300 mm). Musí mať trvanlivé vyhotovenie, pričom odporúčanými materiálmi sú napr. leštený kameň, sklo, bronz alebo iný kov, plast a pod. Na stálej tabuli musia byť uvedené nasledovné informácie, pričom spolu budú zaberať prinajmenšom 25 % plochy tabule:

* názov projektu;
* popis hlavného cieľa projektu s odkazom: „Cieľ projektu:“;
* rozšírené logo EÚ pre IROP, pričom sa použije verzia s pomenovaným fondom, z ktorého bol projekt spolufinancovaný;
* logo RO a/alebo logo príslušného SO

Stála tabuľa môže obsahovať aj:

* text vysvetľujúci spoluúčasť EÚ: „Projekt je spolufinancovaný Európskou úniou“;
* druh projektu/projektov;
* odkaz na webovú stránku IROP;
* názov spolupracujúceho subjektu s odkazom „V spolupráci s/so:“;
* názov prijímateľa s odkazom „Prijímateľ“;
* zazmluvnený dátum začatia a ukončenia projektu (vo formáte mm/rrrr – mm/rrrr);
* stručnú textovú charakteristiku predmetu realizovaného projektu;
* fotodokumentáciu stavu pred začatím realizácie projektu a stavu po dokončení projektu alebo fotografiu z realizácie projektu;
* odkaz na webovú stránku projektu.